Diari Oficial de la Generalitat Valenciana


Sumari del DOGV 4332, del 10-09-2002 (2002/9592)

DECRET 139/2002, de 3 de setembre, del Govern Valencià, pel qual es crea l'Institut d'Educació Secundària núm. 3 d'Ibi.
-----------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9592


Data del document
:   03-09-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Ibi
    * centre d'ensenyament
    * ensenyament públic
    * ensenyament secundari

DECRET 139/2002, de 3 de setembre, del Govern Valencià, pel qual es crea l'Institut d'Educació Secundària núm. 3 d'Ibi. [2002/9592]
  
Dels estudis de planificació educativa, efectuats per la Conselleria de Cultura i Educació, es va concloure la necessitat de crear a Ibi un nou institut per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu.
  
El centre d'educació secundària previst, identificat en el mapa escolar com a 03N00045, es va prevore com una transformació del Col·legi Públic Derramador, ja que les previsions indicaven que l'increment de la demanda de places escolars en Educació Secundària s'estava produint de forma paral·lela a la gradual reducció de la demanda de places escolars d'Educació Primària. Concretament este centre, que en 1975 oferia 30 unitats de primària i 4 de pàrvuls, ha anat reduint progressivament la seua capacitat. Finalment l'orde de la Conselleria de Cultura i Educació de 25 de febrer de 2002 li assigna una composició de 3 unitats d'Educació Infantil i 6 de Primària.
  
La disposició addicional dessetna de la Llei orgànica 1/1990, de 3 d'octubre, d'Ordenació General del Sistema Educatiu, segons redacció de la llei 13/1996, de 30 de desembre, faculta l'Estat i les comunitats autònomes per a afectar, per necessitats d'escolarització, edificis escolars de propietat municipal en què es troben ubicats centres d'Educació Preescolar, Educació General Bàsica o Educació Especial, dependents de les administracions educatives, per a impartir Educació Secundària o Formació Professional, i això sense perjuí de la titularitat demanial de l'immoble.
  
La Resolució de 5 de setembre de 2000, del director de l'Institut Valencià de la Vivenda, publicada en el Diari Oficial de la Generalitat Valenciana, de 3 d'abril, es van adjudicar les obres d'adequació de l'edifici escolar per a albergar-hi un col·legi i un institut.
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, prèvia deliberació del Govern Valencià, en la reunió del dia 3 de setembre de 2002,
  
DECRETE
  
Article únic
  
Es crea el següent centre docent:
  
Província: Alacant
  
Localitat: Ibi
  
Denominació: Institut d'Educació Secundària núm. 3
  
Codi: O3014939
  
Titular : Generalitat Valenciana
  
Domicili : Av. de la Indústria, 2
  
Composició: 8 unitats d'Educació Secundària Obligatòria, 4 de Batxillerat i 2 Cicles Formatius de Formació Professional Específica
  
Capacitat: 240 places escolars d'Educació Secundària Obligatòria, 140 de Batxillerat i 60 de Formació Professional Específica
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i el desplegament del que establix este decret, així com per a modificar, si és procedent, el domicili, la denominació i la configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2002.
  
València, 3 de setembre de 2002.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS